CELEX: 32012D0786
Language: hu
Date: 2012-12-13 00:00:00
Title: A Bizottság végrehajtási határozata ( 2012. december 13. ) a 2010/221/EU határozatnak az egyes, víziállatokban előforduló betegségek Írország, Finnország és az Egyesült Királyság területeire történő behurcolásának megelőzésére irányuló nemzeti intézkedések tekintetében történő módosításáról (az értesítés a C(2012) 9295. számú dokumentummal történt) EGT-vonatkozású szöveg

15.12.2012   
            
            
               HU
            
            
               Az Európai Unió Hivatalos Lapja
            
            
               L 347/36
            
         A BIZOTTSÁG VÉGREHAJTÁSI HATÁROZATA
   (2012. december 13.)
   a 2010/221/EU határozatnak az egyes, víziállatokban előforduló betegségek Írország, Finnország és az Egyesült Királyság területeire történő behurcolásának megelőzésére irányuló nemzeti intézkedések tekintetében történő módosításáról
   (az értesítés a C(2012) 9295. számú dokumentummal történt)
   (EGT-vonatkozású szöveg)
   (2012/786/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, 2010. április 15-i 2010/221/EU bizottsági határozat (2) engedélyezi egyes tagállamoknak, hogy bizonyos betegségek területükre történő behurcolásának megakadályozására korlátozásokat vezessenek be az említett állatok szállítmányaira, amennyiben bizonyították, hogy országuk területe, illetve annak egyes körülhatárolt területei mentesek az említett betegségektől, vagy felszámolási, illetve felügyeleti programot indítottak ilyen mentesség elérésére.
            
         
               (2)
            
            
               Finnország területeinek szárazföldi részei a 2010/221/EU határozat II. mellékletében jóváhagyott felszámolási programmal rendelkező területeként vannak feltüntetve a bakteriális vesebetegséget (a továbbiakban: BKD) illetően.
            
         
               (3)
            
            
               Ennek megfelelően a 2010/221/EU határozat jóváhagyja Finnország bizonyos nemzeti intézkedéseit az adott betegségekre fogékony fajokba tartozó tenyésztett víziállatok szállítmányainak ezen területekre való bevitelére vonatkozóan.
            
         
               (4)
            
            
               Finnorszg azt jelentette a Bizottságnak, hogy bár számos területen történtek előrelépések, egyes területek még mindig BKD-vel fertőzöttek. Finnország ezért kérte, hogy Vesijärvi vízgyűjtő területét vegyék ki a felszámolási programból. A II. mellékletet ennek megfelelően módosítani kell.
            
         
               (5)
            
            
               A 2010/221/EU határozat III. melléklete az Ostreid herpeszvírus 1 μνart (OsHV-1 μνar) illetően jelenleg Írország területének kilenc területi egységét sorolja fel jóváhagyott felügyeleti programmal rendelkező területként.
            
         
               (6)
            
            
               Írország értesítette a Bizottságot az OsHV-1 μνar észleléséről Drumcliffban a 3. területi egységen belül, Shannon Estuaryben a 6. területi egységen belül és Oysterhaven Bayben a 9. területi egységen belül. Következésképpen a 2010/221/EU határozat III. mellékletében szereplő területi egységek földrajzi határainak megállapítását módosítani kell.
            
         
               (7)
            
            
               A 2010/221/EU határozat III. melléklete az Ostreid herpeszvírus 1 μνart (OsHV-1 μνar) illetően felsorolja Nagy-Britannia, Észak-Írország és Guernsey azon területeit, amelyek jóváhagyott felügyeleti programmal rendelkeznek.
            
         
               (8)
            
            
               Az Egyesült Királyság értesítette a Bizottságot, hogy Angliában és Észak-Írországban kimutatták az OsHV-1 μνart. Következésképpen a 2010/221/EU határozat III. mellékletében szereplő érintett területek földrajzi határainak megállapítását módosítani kell.
            
         
               (9)
            
            
               A 2010/221/EU határozatot ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat II. és III. melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. december 13-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  HL L 98., 2010.4.20., 7. o.
   
      MELLÉKLET
      „
            II. MELLÉKLET
            
               A tenyésztett víziállatokban előforduló egyes betegségek felszámolására irányuló programokkal rendelkező és a 2006/88/EK irányelv 43. cikke (2) bekezdésének megfelelően e betegségek elleni küzdelemre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi határainak megállapítása
                     
                  
                        Bakteriális vesebetegség (BKD)
                     
                     
                        Finnország
                     
                     
                        FI
                     
                     
                        Az alábbi vízgyűjtő területek:
                        Kymijoki (Vesijärvi vízgyűjtő területének kivételével), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki.
                     
                  
                        Svédország
                     
                     
                        SE
                     
                     
                        A terület szárazföldi részei.
                     
                  
                        Fertőző hasnyálmirigy-elhalás vírus (IPN)
                     
                     
                        Svédország
                     
                     
                        SE
                     
                     
                        A terület tengerparti részei.
                     
                  
         
            III. MELLÉKLET
            
               Az Ostreid herpeszvírus 1 μνar (OsHV-1 μνar) felügyeletére irányuló programokkal rendelkező és a 2006/88/EK irányelv 43. cikke (2) bekezdésének megfelelően e betegség elleni védekezésre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi határainak megállapítása
                        (tagállamok, övezetek és területi egységek)
                     
                  
                        Ostreid herpeszvírus 1 μνar (OsHV-1 μνar)
                     
                     
                        Írország
                     
                     
                        IE
                     
                     
                        1. területi egység: Sheephaven Bay
                        2. területi egység: Gweebara Bay
                        3. területi egység: Killala, Broadhaven és Blacksod Bay
                        4. területi egység: Streamstown Bay
                        5. területi egység: Bertraghboy és Galway Bay
                        6. területi egység: Poulnasharry, Askeaton és Ballylongford Bay
                        7. területi egység: Kenmare Bay
                        8. területi egység: Dunmanus Bay
                        9. területi egység: Kinsale Bay
                     
                  
                        Egyesült Királyság
                     
                     
                        UK
                     
                     
                        Nagy-Britannia teljes területe, kivétel: Whitestable Bay, Kent.
                        Észak-Írország teljes területe, kivétel: Killough Bay, Lough Foyle, Carlingford Lough és Strangford Lough
                        Guernsey területe.
                     
                  ”